**Fișă ajutătoare pentru „Deșeurometru”**

**Deșeurometrul** este un joc educativ în care participanții primesc provocarea să aranjeze o serie de deșeuri în funcție de gradul de toxicitate. Deșeurile cele mai puțin dăunătoare sunt cele care se biodegradează cel mai repede, urmează cele care se reciclează ușor, iar cele mai periculoase sunt cele cu grad înalt de toxicitate, care pot pune în pericol viața oamenilor și a animalelor.

**Kitul original** pentru Deșeurometru are 15 obiecte din materiale diferite, dar vă puteți face și un kit mai restrâns, format din cele mai comune tipuri de deșeuri. Mai jos găsiți ordinea corectă a materialelor folosite în cadrul jocului, 1 fiind cel mai toxic și 15 cel mai puțin toxic. Cele marcate cu roșu sunt esențiale pentru un kit, celelalte sunt opționale.

|  |  |  |
| --- | --- | --- |
| **Nr.** | **Material** | **Argument** |
|  |  |  |
| 1 | **BATERII** | Conțin metale grele (mercur, plumb). Toxice pentru oameni și animale. |
| 2 | TELEFOANE, ELECTROCASNICE | Pot conține baterii, dar și alte metale rare care au un proces poluant de extracție. |
| 3 | BECURI | Conțin mercur. |
| 4 | **TETRAPAK**  (sau alte obiecte făcute dintr-un amestec de materiale) | Deșeu făcut din materiale amestecate - separarea și reciclarea lor este dificilă sau imposibilă. |
| 5 | POLISTIREN | Făcut din petrol (resursă limitată) și nereciclabil. De unică folosință. |
| 6 | **PUNGĂ** | Chiar dacă pe unele pungi scrie că sunt biodegradabile sau reciclabile, din păcate acest lucru nu este posibil cu tehnologia din România, așa că ajung la groapa de gunoi. De unică folosință. |
| 7 | **PET** | Făcut din petrol, dar reciclabil sau reutilizabil. |
| 8 | PLASTIC GROS  (găleată, bol, etc.) | Făcut din petrol, dar rezistent și reutilizabil. Reciclabil la sfârșitul vieții. |
| 9 | GUMĂ, MUCURI | Se biodegradează în timp, dar poate conține substanțe toxice sau dăuna faunei. |
| 10 | **HÂRTIE** | Se poate recicla și se biodegradează ușor, dar consumă o resursă greu regenerabilă (pădurile). Se poate recicla numai de câteva ori, apoi se pierde. |
| 11 | FIER  (conserve, cratițe) | Reciclabil și colectat într-un grad mare în România. Totuși, rezultă dintr-o activitate poluantă și grea (minerit). |
| 12 | **DOZĂ de ALUMINIU** | Reciclabil la infinit. La reciclare se economisește 95% din energia necesară producerii unei doze noi. |
| 13 | **MÂNCARE** | Se biodegradează repede, dar numai dacă are contact cu aerul. În gropile de gunoi se descompune mai greu și produce gaze poluante pe parcurs. Dacă se compostează corect devine îngrășământ. |
| 14 | **TEXTILE**  (din fibre naturale) | Se descompun repede, dar se consumă multă apă și, în unele cazuri, se defrișează păduri pentru producerea lor. |
| 15 | **STICLĂ** | Se descompune greu, dar este făcută dintr-o resursă foarte accesibilă (nisip). Nu este poluantă. Se poate recicla la infinit. |